Peder Rinde

Peder Eilertsen Rinde (født 6. oktober 1844 i Sannidal, død 9. november 1937 i Skåtøy) var en norsk godseier og politiker (V).

Hans far var gårdbruker og skipsreder, og Peder Rinde gikk på fylkeslandbruksskole og på tegneskole i Skien. Han var handelsmann, reder og trelasthandler 1873–1886. Fra 1886 eide han gården Kalstad i Skåtøy. I 1921 flyttet han til Løvdal i samme kommune. 

Rinde satt på Stortinget 1877–1900 (for Bratsberg amt) og 1906–1918 (for Bamble krets i samme amt), i alt 36 ordentlige og to overordentlige storting. Han identifiserte seg sterkt med den jaabækske bondevennbevegelsen og regnes som Jaabæks arvtaker som «sparemann».

Rinde var ordfører i hjemkommunen Sannidal (den gang Sandøkedal ) 1871–1874 og 1879–1882. Senere var han ordfører i den nyopprettede nabokommunen Skåtøy 1886–1902. Han hadde også tallrike andre verv i kommune og amt. Han var direktør for Norges Hypotekbank 1899–1911.

Han redigerte flere blad som ledd i sin politiske virksomhet, blant annet Nordmanden, utgav brosjyrer og skrev artikler. Han publiserte kommentarutgaver til flere lover. Videre utgav han biografiske tekster om stortingets medlemmer og egne livserindringer.

Rinde eide Austrått fra 1908 til 1912, der ble han kalt en «spekulant». Han bodde aldri på Austrått. 

Som politiker karakteriseres han slik: «I sin politiske kamp var Peder Rinde seig og stri, og motstanderne kunne ofte synes han var småskåren».

Referanser

Eksterne lenker 
 
  Politiske taler av Peder Rinde, virksommeord.uib.no

Ordførere i Skåtøy
Ordførere i Sannidal
Venstre-ordførere i Telemark
Stortingsrepresentanter 1916–1918
Stortingsrepresentanter 1913–1915
Stortingsrepresentanter 1910–1912
Stortingsrepresentanter 1907–1909
Stortingsrepresentanter 1898–1900
Stortingsrepresentanter 1895–1897
Stortingsrepresentanter 1892–1894
Stortingsrepresentanter 1889–1891
Stortingsrepresentanter 1886–1888
Stortingsrepresentanter 1883–1885
Stortingsrepresentanter 1880–1882
Stortingsrepresentanter 1877–1879
Stortingsrepresentanter fra Venstre
Stortingsrepresentanter for Bratsberg amt
Norske handelsfolk
Norske godseiere
Norske skipsredere
Norske forfattere av erindringsbøker
Personer fra Kragerø kommune
Fødsler i 1844
Dødsfall i 1937